**BOLERUN 2025**

**Trnava, 5. mája 2025 – Fanúšikovia rekreačného behu si opäť prídu na svoje – tentoraz v obci Boleráz neďaleko Trnavy, kde sa 8. mája 2025 uskutoční už 3. ročník bežeckých pretekov Bolerun.**

Rekreačné behanie sa teší čoraz väčšej obľube. Ide nielen o podporu zdravého životného štýlu, ale aj o príležitosť stretnúť sa s priateľmi a stráviť deň v aktívnej a priateľskej atmosfére.

Podujatie Bolerun štartuje v stredu 8. mája na futbalovom ihrisku v obci Boleráz a jeho trať povedie po kombinácii asfaltových a poľných ciest v prostredí regiónu Trnava, ktoré je v tomto období plné kvitnúcich polí a stromov.

Pre záujemcov sú pripravené rôzne vekové a výkonnostné kategórie. Deti sa môžu zúčastniť bezplatne, dorastenci si zabehnú 2 km, a pre dospelých je na výber 5 km alebo 10 km trať.

Každý účastník získa pamätnú medailu, a osobitne budú ocenení aj najrýchlejší Bolerážan a Bolerážanka.

**Kategórie a dĺžky tratí:**

* Škôlkari (2018 – 2022): 238 m (1/2 ihriska)
* Školáci (2014 – 2017): 340 m (1x ihrisko)
* Dorastenci (2010 – 2013): 2 km
* Muži a ženy (2009 a skôr): 5 km alebo 10 km

**Časový harmonogram:**

* 14:00 dorast 2 km
* 14:10 deti
* 15:00 dospelí 5 a 10 km

**Registrácia je možná aj na mieste v čase od 12:30 do 14:00 h.**

Na mieste bude pripravené občerstvenie a príjemná športová atmosféra pre celú rodinu. „*Cigánsku pečienku budú podávať členovia DHZ Boleráz I., o občerstvenie v miestnom bufete sa postarajú futbalisti TJ Slavoj Boleráz*,“ uviedol starosta obce David Matula.

**Viac informácií nájdete na oficiálnej stránke podujatia:**
<https://www.facebook.com/events/567400156352957>

**Foto na stiahnutie:**

<https://www.uschovna.cz/zasilka/SMLB8FLSM7GN9RNB-N93/>

**Zdroj foto:** Boleráz

Viac informácií na stránke [www.regiontrnava.sk](http://www.regiontrnava.sk), emailom info@trnavatourism.sk alebo priamo v Turistickom informačnom centre – Región Trnava. Otváracie hodiny TIC nájdete na [www.regiontrnava.sk/produkt/turisticke-informacne-centrum](https://www.regiontrnava.sk/produkt/turisticke-informacne-centrum) .

Nájdete nás aj na Facebooku [www.facebook.com/RegionTrnava](http://www.facebook.com/RegionTrnava) a na Instagrame [www.instagram.com/regiontrnava](http://www.instagram.com/regiontrnava).

Tešíme sa na vás v Regióne Trnava!

**------------------------------------------------**

**PR servis destinácie TRNAVA**

Kontakt: webeditor@trnavatourism.sk

**Realizované s finančnou podporou Ministerstva cestovného ruchu a športu Slovenskej republiky.**

